
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU


R E P U B L I K A    H R V A T S K A

R J E Š E N J E

Trgovački sud u Zadru, Stalna služba u Šibeniku, po stečajnom sucu Terezija Goreta, odlučujući o prijedlogu Marko Jurković iz Šibenika, Stjepana Radića 77 B, OIB: 66247864689, za otvaranje stečajnog postupka nad dužnikom Mateja Brekalo, vl. obrta Ugostiteljski obrt "FLERT" iz Šibenika, Stjepana Radića 12, OIB: 78155915037, dana 16. prosinca 2015. godine,

r i j e š i o    j e

	Odbacuje se prijedlog za otvaranje stečajnog postupka nad dužnikom Mateja Brekalo, vl. obrta Ugostiteljski obrt "FLERT" iz Šibenika, Stjepana Radića 12, OIB: 78155915037, od 10. prosinca 2015. godine.

Obrazloženje

	Dana 10. prosinca 2015. godine vjerovnik Marko Jurković, kao bivši zaposlenik, je dostavio ovom sudu prijedlog za otvaranje stečajnog postupka nad dužnikom Mateja Brekalo, vl. obrta Ugostiteljski obrt "FLERT" iz Šibenika, Stjepana Radića 12, OIB: 78155915037.

Prijedlog je nedopušten.

Predlagatelj nije dostavio prijedlog na propisanom obrascu 13. sukladno čl. 13. SZ-a te isti ne sadržava sve podatke za identifikaciju vjerovnika, naime vjerovnik kao bivši radnik, ako to je, nije dostavio kolika je tražbina dužnika prema njemu, nije dostavio podatak o neisplaćenim plaćama niti potvrdu Ministarstva financija, Porezne uprave kojom se potvrđuje da se dostavljeni obračun o neisplaćenim plaćama sastavlja u skladu s propisima, a koji podaci bi bili navedeni da je predlagatelj podnio prijedlog na propisanom obrascu 13. u kojem jasno stoje svi ovi podaci koje je predlagatelj sukladno Zakonu trebao dostaviti ovom sudu.

Slijedom navedenog kako predlagatelj sukladno čl. 13. SZ-a nije prijedlog dostavio na propisanom obrascu 13., slijedom toga nije dostavio niti sve podatke koje je bio dužan dostaviti sukladno Stečajnom zakonu, to je stoga valjalo odbaciti prijedlog kao nedopušten.

U Šibeniku, 16. prosinca 2015. godine

									STEČAJNI SUDAC

									Terezija Goreta, v.r.
POUKA O PRAVNOM LIJEKU:

	Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku ovog rješenja, a ulaže se putem ovog suda u 2 primjerka za sud i po 1 za svaku protivnu stranku.

DN-a:
1. e-oglasna ploča






